OpenLLM-France/wikimedia huggingface dataset:
# John Edwards

John Reid Edwards (10 de juny de 1953) és un destacat advocat i polític estatunidenc afiliat al Partit Demòcrata del seu país. En la seva trajectòria sobresurt la seva elecció al Senat i la precandidatura del seu partit a la Presidència el 2004. El 6 de juliol de 2004 va ser seleccionat per John Kerry per a competir per la Vicepresidència dels Estats Units en les eleccions federals de novembre de 2004.
Entre 2007 i 2008, aspirava de nou a ser candidat demòcrata a les Eleccions presidencials als Estats Units de 2008 enfront del senador per Illinois, Barack Obama, i la senadora per Nova York, Hillary Clinton; si bé va abandonar el dia 30 de gener de 2008 després de perdre en totes les eleccions primàries realitzades fins a aquest moment incloses les del seu estat natal.
# Coregonus pidschian

Coregonus pidschian és una espècie de peix de la família dels salmònids i de l'ordre dels salmoniformes.

## Morfologia

* Els mascles poden assolir 46 cm de llargària total.
* Nombre de vèrtebres: 58-63.

## Reproducció

Realitza migracions fluvials de més de 1.200 km terra endins per fresar.

## Alimentació

Els adults mengen, principalment, mol·luscs, crustacis i larves de quironòmids.

## Distribució geogràfica

Es troba a l'Àrtida: des de Suècia i Finlàndia fins a l'extrem nord-est de Sibèria i Alaska. També n'hi ha poblacions a Polònia i els Alps.

## Longevitat

Viu fins als 14 anys.

## Referències

* ↑ BioLib (anglès)
* 1 2 FishBase (anglès)
* 1 2 Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.
* ↑ Nikol'skii, G.V. 1961. Special ichthyology. Israel Program for Scientific Translations. 538 p.
* ↑ Blanc, M., J.-L. Gaudet, P. Banarescu i J.-C. Hureau 1971. European inland water fish. A multilingual catalogue. Fishing News (Books) Ltd., Londres (Regne Unit).
* ↑ Hugg, D.O. 1996. MAPFISH georeferenced mapping database. Freshwater and estuarine fishes of North America. Life Science Software. Dennis O. i Steven Hugg, 1278 Turkey Point Road, Edgewater (Maryland), Estats Units.

## Enllaços externs

* «Coregonus pidschian». Catalogue of Life. (anglès) (anglès)
# Acronychia oblongifolia

L'Acronychia oblongifolia, o aspen blanc, és una espècie d'arbre pertanyent a la família de les rutàcies. És un arbre de talla petita a mitjana dels boscos temperats humits de l'est d'Austràlia, es distribueix des de Queensland fins a Victoria.

## Descripció

Les fulles mesuren 3-12 cm de llarg i 1-5 cm d'ample, oblanceolades, vellutades, verda fosques i aromàtiques. Les flors mesuren 1 cm d'ample, a les quals li segueixen baies blanques, grogues o porpres que són comestibles.

## Usos

Les baies tenen un sabor agradablement picant i són aromàtiques, són utilitzades en melmelades.

## Taxonomia

Acronychia oblongifolia va ser descrita per (A.Cunn. ex Hook.) Endl. ex Heynh. i publicat en Alphabetische und Synonymische Aufzählung der Gewächse 2: 8. 1846.

### Etimologia

Acronychia: nom genèric que deriva de les paraules gregues akros (punta) i ònix (arpa), en referència als pètals, que normalment estan connectats adaxialment en l'àpex.
oblongifolia: epítet llatí que significa "amb fulles oblongues"

## Vegeu també

* Història de la Botànica
* Característiques de les rutàcies

## Referències

* ↑ Elliot, W.R., and Jones, D.L., Encyclopaedia of Australian Plants, 1982, ISBN 0-85091-143-5
# Ievguénia Dobrovólskaia

Ievguénia Vladímirovna Dobrovólskaia (en rus, Евге́ния Влади́мировна Доброво́льская; 26 de desembre de 1964 - 10 de gener de 2025) va ser una actriu soviètica i russa de teatre i cinema. Va ser nomenada Artista del Poble de la Federació Russa (2005), i guardonada amb el premi Nika (2001) i el premi Àguila d'Or (2007).

## Primers anys i carrera

Dobrovólskaia va néixer a Moscou el 26 de desembre de 1964.
El 1987 es va graduar a l'Institut Rus d'Art Teatral, on va tenir de professors Liudmila Kassàtkina i Serguei Kólossov. El 1991 va ser admesa al Teatre d'Art Anton Txèkhov. A partir de 2004, va actuar en diverses obres de teatre produïdes per Kiril Serébrennikov.
Va debutar al cinema el 1983 a la pel·lícula de Pàvel Txukhrai Kletka dlia kanareek. El 2014 va participar en una campanya publicitària de l'empresa de roba interior absorbent, Depend.

## Malaltia i mort

A la tardor del 2023, se li va diagnosticar una forma agressiva de càncer d'estómac amb metàstasis subcutània i cerebral. Es va sotmetre a sis tractaments de quimioteràpia i un d'immunoteràpia cel·lular, però la malaltia va progressar a finals del 2024. El 4 de desembre de 2024, va ingressar al centre de cures pal·liatives de Moscou a causa de complicacions de càncer. El 10 de gener de 2025, Dobrovólskaia va morir a 60 anys. La cerimònia de comiat va tenir lloc al Teatre d'Art de Moscou el 14 de gener. Va ser enterrada al cementiri de Troiekúrovskoie.

## Referències

* ↑ Указ Президента РФ №1314
* ↑ Лауреаты премии «Ника» на официальном сайте
* ↑ Лауреаты премии «Золотой орёл» на официальном сайте Национальной академии кинематографических искусств и наук России
* ↑ «Евгения Добровольская. Встречи на Моховой». 5-tv.ru. Пятый канал, 20-09-2008. [Consulta: 11 abril 2022].
* ↑ «Евгения Владимировна Добровольская» (en ru en). Moscow Chekhov Art Theatre. [Consulta: 13 gener 2025].
* ↑ ««Наша современная большая русская актриса»» (en rus). , 13-01-2025.
* ↑ Евгения Добровольская в рекламе впитывающего белья Depend (in Russian)
* ↑ «СМИ: Евгения Добровольская боролась с раком желудка». kino-tear.ru, 16-01-2025. [Consulta: 11 gener 2025].
* ↑ «В МХТ назвали дату и место прощания с Евгенией Добровольской». aif.ru, 11-01-2025. [Consulta: 11 gener 2025].
# Can Camps (Olivella)

Can Camps és una masia d'Olivella (Garraf) protegida com a Bé Cultural d'Interès Local.

## Descripció

Es tracta d'una masia formada per diferents cossos amb teulada a una i dues vessants. El cos principal consta de planta baixa i dos pisos, la resta de planta baixa i un pis. Les obertures són rectangulars, amb ampit, excepte les portes que són d'arc de mig punt adovellada.

## Història

Al segle xiii era coneguda com el mas d'en Pere Ferrer, del xv al xvii com el mas d'en Mas, i després la Casa Vella d'Olivella i mas d'en Puig (segle xviii). El nom de can Camps prové de la família de masovers que s'hi va estar des d'abans de 1740 fins a 1911, quan el mas era propietat dels Falç, de Sitges.

## Referències

* 1 2 «Can Camps». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 febrer 2019].
* ↑ «Can Camps - Olivella - Pobles de Catalunya». [Consulta: 27 febrer 2019].
# John Cookman

John Cookman (Englewood, 2 de setembre de 1909 - Plattsburgh, 19 d'agost de 1982) va ser un jugador d'hoquei sobre gel estatunidenc que va competir durant la dècada de 1930. Estudià a la Universitat Yale.
El 1932 va prendre part en els Jocs Olímpics de Lake Placid, on guanyà la medalla de plata en la competició d'hoquei sobre gel.

## Referències

* 1 2 «John Cookman Olympic Results». sports-reference.com. Arxivat de l'original el 8 d’agost 2017. [Consulta: 8 abril 2019].
# Pseudòpode

Els pseudòpodes o pseudopodis (en llatí i anglès: pseudopodia (singular: pseudopodium) (del grec ψευδοπόδια, ψευδός "fals" + πόδια "peus") són projeccions temporals de cèl·lules eucariotes. Les cèl·lules que tenen aquesta facultat generalment són les ameboides. Els pseudòpodes s'estiren i arronsen per la formació reversible de les subunitats d'actina dins de microfilaments. Els filaments prop del final de la cèl·lula interaccionen amb la miosina la qual causa la contracció. El pseudòpode s'estén fins que l'actina el fa formar part d'una xarxa. Així és com es mouen les amebes, i també algunes cèl·lules que es troben en els animals com els leucòcits de la sang.
Els pseudòpodes es fan servir per al moviment, per a capturar preses i per a ingerir nutrients. Estan formats per estructures de microtúbuls i filaments.

## Morfologia

Els pseudòpodes es poden classificar segons la seva aparença:
* Lobopodia són curts i bulbosos similars a dits, tenen tant ectoplasma com endoplasma. Són típics dels Amoebozoa.
* Filopodia són filiformes i més prims, consten principalment d'ectoplasma.S'observen en Euglypha i Lecithium.
* Reticulopodia, també coneguts com a pseudòpodes reticulosos, són formacions complexes i formen xarxes irregulars. La seva funció principal és ingerir aliment i la secundària la locomoció. Són típics en els foraminífers.
* Axopodia (també coneguts com a actinopodia) són pseudòpodes petits que contenen ventalls complexos de microtúbuls i estan embolicats pel citoplasma. Els axopodia són responsables de la fagocitosi en resposta a contactes físics. S'observen en Radiolaria i Heliozoa.

## Referències

* ↑ http://www.eforams.icsr.agh.edu.pl/index.php/Reticulopodia Arxivat 2007-07-17 a Wayback Machine.

## Vegeu també

* Lamelipodi
# Karel Hartmann

Karel Hartmann (Příbram, Bohèmia, Imperi Austrohongarès, 6 de juliol de 1886 - Auschwitz, 16 d'octubre de 1944) va ser un jugador d'hoquei sobre gel txecoslovac que va competir a començaments del segle xx.
El 1920, un cop superada la Primera Guerra Mundial, va prendre part en els Jocs Olímpics d'Anvers, on guanyà la medalla de bronze en la competició d' hoquei sobre gel. Va disputar diversos Campionat d'Europa d'hoquei sobre gel. El 1921 guanyà la plata, el 1922 l'or i el 1923 el bronze.
El 1922 substituí a Paul Loicq com a vicepresident de la Federació Internacional d'Hoquei sobre gel.
Fill de pares jueus, s'havia convertit al cristianisme, però això no evita que amb l'ocupació de Txecoslovàquia pels alemanys fos empresonat juntament amb la seva família i deportat al camp de concentració de Theresienstadt el juliol de 1942. El 16 d'octubre de 1944 fou transferit a Auschwitz, on hauria mort aquell mateix dia juntament amb la seva esposa.

## Referències

* 1 2 3 «Karel Hartmann Olympic Results». sports-reference.com. Arxivat de l'original el 12 de novembre 2012. [Consulta: 4 juliol 2017].
* ↑ Europameisterschaft 1923 a passionhockey.com
* ↑ History of the IIHF 1914-1933
# Louis Hudson

Louis Hudson (16 de maig de 1898 - Ontario, 24 de juny de 1975) va ser un jugador d'hoquei sobre gel canadenc que va competir durant la dècada de 1920.
El 1928 va prendre part en els Jocs Olímpics de Sankt Moritz, on guanyà la medalla d'or en la competició d'hoquei sobre gel.

## Referències

* ↑ «Lou Hudson Olympic Results». sports-reference.com. Arxivat de l'original el 17 d’abril 2020. [Consulta: 24 febrer 2018].
# Mezzi Andreossi

Mezzi Andreossi (Sankt Moritz, 30 de juny de 1897 - Sankt Moritz, 28 de setembre de 1958) va ser un jugador d'hoquei sobre gel suís que va competir durant les dècades de 1920 i 1930. Era germà del també jugador d'hoquei sobre gel Giannin i Zacchi Andreossi. Plegats jugaren amb la selecció suïssa, sent la primera vegada que tres germans jugaven alhora en qualsevol selecció nacional d'hoquei sobre gel.
El 1928 va prendre part en els Jocs Olímpics de Sankt Moritz, on guanyà la medalla de bronze en la competició d'hoquei sobre gel.
Amb l'EHC St. Moritz, amb qui jugà entre 1921 i 1933, guanyà la lliga suïssa el 1922, 1923 i 1928. Amb la selecció suïssa també guanyà l'or al Campionat d'Europa de 1926 i el bronze als de 1922 i 1924.

## Referències

* 1 2 3 «Mezzi Andreossi Olympic Results». sports-reference.com. Arxivat de l'original el 17 d’abril 2020. [Consulta: 9 febrer 2017].
# Miroslav Sláma

Miroslav Sláma (Třebíč, 3 d'agost de 1917 - Thousand Oaks i Califòrnia, 30 de novembre de 2008) va ser un jugador d'hoquei sobre gel txec que va competir sota bandera txecoslovaca durant la dècada de 1940.
El 1948 va prendre part en els Jocs Olímpics d'Hivern de St. Moritz, on guanyà la medalla de plata en la competició d'hoquei sobre gel. En el seu palmarès també destaca una medalla d'or al Campionat del Món d'hoquei sobre gel de 1947.
Cap al final de la Segona Guerra Mundial va ser empresonat durant un breu període de temps al gueto de Theresienstadt. Després del cop d'estat comunista a Txecoslovàquia va desertar a Suïssa el desembre de 1948, durant un torneig d'hoquei sobre gel a Davos. Va viure a Suïssa cinc anys, on va ser jugador i entrenador d'hoquei sobre gel abans d'emigrar als Estats Units on estudià biblioteconomia i acabà treballant com a bibliotecari.

## Referències

* ↑ «Michael Slama Obituary (2008) - Los Angeles, CA - Los Angeles Times». [Consulta: 19 gener 2025].
* 1 2 3 «Olympedia – Miroslav Sláma». [Consulta: 19 gener 2025].
* ↑ «Miroslav Slama - Stats, Contract, Salary & More» (en anglès). [Consulta: 19 gener 2025].
# Oldřich Zábrodský

Oldřich Zábrodský (Praga, 28 de febrer de 1926 - 22 de setembre de 2015) va ser un jugador d'hoquei sobre gel txec que va competir sota bandera txecoslovaca durant la dècada de 1940. Era germà del també jugador d'hoquei Vladimír Zábrodský.
El 1948 va prendre part en els Jocs Olímpics d'Hivern de St. Moritz, on guanyà la medalla de plata en la competició d'hoquei sobre gel.
El 1951 va emigrar als Estats Units i el 1960 es va traslladar a Bèlgica, on va viure fins a la seva mort el 2015.

## Referències

* 1 2 «Olympedia – Oldřich Zábrodský». [Consulta: 21 gener 2025].
* ↑ International, Radio Prague. «Zprávy z České republiky» (en txec). [Consulta: 21 gener 2025].
* ↑ Oldřich Zábrodský's obituary (txec)
# Paul Rowe

Paul Rowe (Somerville, 5 de maig de 1914 - Wynnewood, 28 d'agost de 1993) va ser un jugador d'hoquei sobre gel estatunidenc que va competir durant la dècada de 1930.
El 1936 va prendre part en els Jocs Olímpics de Garmisch-Partenkirchen, on guanyà la medalla de bronze en la competició d'hoquei sobre gel.
El 1938 guanyà el campionat amateur dels Estats Units.

## Referències

* 1 2 «Paul Rowe Olympic Results». sports-reference.com. Arxivat de l'original el 7 d’agost 2017. [Consulta: 17 abril 2019].
# Raymond Bonney

Raymond Leroy "Ray" Bonney (Phoenix, Nova York, 5 d'abril de 1892 - Ottawa, Ontario, 19 d'octubre de 1964) va ser un jugador d'hoquei sobre gel estatunidenc que va competir a començaments del segle xx.
El 1920, un cop superada la Primera Guerra Mundial, va prendre part en els Jocs Olímpics d'Anvers, on guanyà la medalla de plata en la competició d'hoquei sobre gel. N'era el porter.

## Referències

* ↑ «Ray Bonney Olympic Results». sports-reference.com. Arxivat de l'original el 18 d’abril 2020. [Consulta: 18 juliol 2017].
# Raymond Milton

Raymond Milton (Ontario, 27 d'agost de 1912 - Ontario, 17 de setembre de 2003) va ser un jugador d'hoquei sobre gel canadenc que va competir durant la dècada de 1930.
El 1936 va prendre part en els Jocs Olímpics de Garmisch-Partenkirchen, on guanyà la medalla de plata en la competició d'hoquei sobre gel.

## Referències

* ↑ «Ray Milton Olympic Results». sports-reference.com. Arxivat de l'original el 17 d’abril 2020. [Consulta: 18 abril 2019].
# Thomas Moone

Thomas Moone (Ottawa, 6 de novembre de 1908 - Meredith, 27 de juliol de 1986) va ser un jugador d'hoquei sobre gel estatunidenc que va competir durant la dècada de 1930.
El 1936 va prendre part en els Jocs Olímpics de Garmisch-Partenkirchen, on guanyà la medalla de bronze en la competició d'hoquei sobre gel.
Amb l'Olympics de Boston guanyà el campionat amateur dels Estats Units de 1935, 1939 i 1939.

## Referències

* 1 2 «Tom Moon Olympic Results». sports-reference.com. Arxivat de l'original el 17 d’abril 2020. [Consulta: 17 abril 2019].
# Ulrich Poltera

Ulrich Poltera (Arosa, 17 de juliol de 1922 - Coira, 22 de març de 1994) va ser un jugador d'hoquei sobre gel suís que va competir entre finals de la dècada de 1940 i començaments de la de 1960. Era germà del també jugador d'hoquei sobre gel Gebhard Poltera.
El 1948 va prendre part en els Jocs Olímpics de Sankt Moritz, on guanyà la medalla de bronze en la competició d'hoquei sobre gel. Quatre anys més tard, als Jocs d'Oslo, fou cinquè en la mateixa competició. En aquests Jocs fou l'encarregat de dur la bandera suïssa durant la cerimònia inaugural. En el seu palmarès també destaquen tres medalles de bronze al Campionat del Món d'hoquei gel, el 1950, 1951 i 1953. Marcà 66 gols en 53 partits als Jocs Olímpics i el Campionat del Món entre 1947 i 1954.
A nivell de clubs jugà l'EHC Arosa, amb qui guanyà les lligues suïsses entre 1951 i 1957.

## Referències

* 1 2 3 «Olympedia – Ulrich Poltera». [Consulta: 14 març 2023].
* ↑ «IIHF - All-Time Switzerland Team» (en anglès). [Consulta: 14 març 2023].
# Ville Peltonen

Ville Peltonen (Vantaa, Finlàndia 1973) és un jugador d'hoquei sobre gel finlandès, guanyador de quatre medalles olímpiques.
Va néixer el 24 de maig de 1973 a la ciutat de Vantaa, població situada prop de Hèlsinki. És fill del també jugador d'hoquei Esa Peltonen.

## Carrera esportiva

Inicià la seva pràctica esportiva en el seu país, si bé el 1995 es traslladà als Estats Units per jugar amb els Florida Panthers, els Nashville Predators i els San Jose Sharks. El 2009 es traslladà a Belarús per jugar en el HC Dinamo Minsk.
Amb 20 anys va participar en els Jocs Olímpics d'Hivern de 1994 realitzats a Lillehammer (Noruega), on aconseguí guanyar la medalla de bronze, metall que repetí en els Jocs Olímpics d'Hivern de 1998 realitzats a Nagano (Japó). No participà en els Jocs Olímpics d'Hivern de 2002 realitzats a Salt Lake City (Estats Units) i en els Jocs Olímpics d'Hivern de 2006 realitzats a Torí (Itàlia) aconseguí guanyar la medalla de plata, perdent la final olímpica davant de Suècia. En els Jocs Olímpics d'Hivern de 2010 realitzats a Vancouver (Canadà) aconseguí una nova medalla de bronze.
Al llarg de la seva carrera ha guanyat vuit medalles en el Campionat del Món d'hoquei gel masculí, destacant una medalla d'or aconseguida el 1995.
# Vladimír Bouzek

Vladimír Bouzek (Třebíč, 3 de desembre de 1920 - Třebíč, 31 de juliol de 2006) va ser un jugador d'hoquei sobre gel txec que va competir sota bandera txecoslovaca entre les dècades de 1930 i 1950.
El 1948 va prendre part en els Jocs Olímpics de Sankt Moritz, on guanyà la medalla de plata en la competició d'hoquei sobre gel. En el seu palmarès també destaquen dues medalles d'or al Campionat del Món d'hoquei gel, el 1947 i 1949. A nivell de clubs jugà al Slavia Trevic SK, HK Zbrojovka Brno-Zidenice, HC Vítkovice i SK Kralovo Pole, per retirar-se a la fi de la temporada 1954-55. Una vegada retirat exercí d'entrenador, entre d'altres de les seleccions txecoslovaca i alemanya. El 2007 fou inclòs al Saló de la Fama de l'IIHF.
Paral·lelament va jugar a futbol en diversos equips, arribant a jugar dos partits amb la selecció nacional txecoslovaca el 1950 i 1951.

## Referències

* 1 2 3 «Olympedia – Vladimír Bouzek». [Consulta: 16 març 2023].
* ↑ «Vladimír Bouzek» (en txec). [Consulta: 16 març 2023].
* ↑ «IIHF - Hall of Fame» (en anglès). [Consulta: 16 març 2023].
* ↑ Strack-Zimmermann, Benjamin. «Vladimír Bouzek (Player)» (en anglès). [Consulta: 16 març 2023].
# Vladimír Kobranov

Vladimír Kobranov (Černošice i Praga, 4 d'octubre de 1927 - Suïssa i Zúric, 25 d'octubre de 2015) va ser un jugador d'hoquei sobre gel txec que va competir sota bandera txecoslovaca durant la dècada de 1940.
El 1948 va prendre part en els Jocs Olímpics de Sankt Moritz, on guanyà la medalla de plata en la competició d'hoquei sobre gel. En el seu palmarès també destaca una medalla d'or al Campionat del Món d'hoquei gel de 1949. A nivell de clubs jugà al HC ATK Praha, amb qui guanyà la lliga txecoslovaca de 1950. Aquell mateix any va ser detingut i posteriorment condemnat a 10 anys de treballs forçats, junt amb onze jugadors més d'hoquei txecoslovacs pel govern comunista, sota l'acusació de conspirar per desertar als Campionats del Món de 1950. Després de cinc anys fou alliberat. El 2009 fou incorporat al Saló de la Fama de l'hoquei sobre gel txec.

## Referències

* 1 2 Michael Bereň. «Zemřel hokejista Vladimír Kobranov, mistr světa vězněný komunisty» (en txec). iDNES.cz, 26-10-2015.
* 1 2 3 4 «Olympedia – Vladimír Kobranov». [Consulta: 20 març 2023].
# Palau de gel d'Anvers

El Palau de gel d'Anvers era un pavelló esportiu situat a Anvers que va acollir les proves d'hoquei sobre gel i patinatge artístic dels Jocs Olímpics de 1920. La pista tenia 51 metres de llarg per 17,8 d'ample. El 2016 va ser demolit.

## Referències

* ↑ «Sports-reference.com profile of Figure skating at the 1920 Summer Olympics.». Arxivat de l'original el 2017-07-04. [Consulta: 2 desembre 2017].
* ↑ «Sports-reference.com profile of the men's Ice Hockey at the 1920 Summer Olympics.». Arxivat de l'original el 2011-08-12. [Consulta: 2 desembre 2017].
# Eleccions legislatives d'Israel de 1984

Les eleccions legislatives d'Israel de 1984 se celebraren el 23 de juliol de 1984 per a renovar els 120 membres de la Kenésset. El partit més votat fou l'Alineació, coalició d'esquerres dirigida pel Partit Laborista Israelià i el seu líder Ximon Peres fou nomenat Primer Ministre d'Israel en un govern de concentració nacional amb Likud i el Partit Nacional Religiós, Agudat Israel, Xas, Xinnuy i Ómets. El 1986 deixà el govern al cap del Likud Yitshaq Xamir, qui farà coalició amb els mateixos socis. Han estat les úniques eleccions on el grup ultradretà Kach de Meir Kahane va obtenir representació.

## Resultats

← Eleccions a la Kenésset, 1984→ :
| Candidatura | Vots | % | Escons | Escons |
| Candidatura | Vots | % | 1984 | Dif. |
| L'Alineació | 724.074 | 34,9% | 44 | -3 |
| Likud | 661.302 | 31,9% | 41 | -7 |
| Tehiyà - Tsómet | 83.037 | 4,0% | 5 | +2 |
| Partit Nacional Religiós | 73.530 | 3,5% | 4 | -2 |
| Hadaix | 84.032 | 3,4% | 4 | = |
| Xas | 63.605 | 3,1% | 4 | Nou |
| Xinnuy | 54.747 | 2,7% | 3 | +1 |
| Rats | 49.698 | 2,4% | 3 | +2 |
| Yahad | 46.302 | 2,2% | 3 | Nou |
| Llista Progressista per la Pau | 38.012 | 1,8% | 2 | Nou |
| Agudat Israel | 36.079 | 1,7% | 2 | -2 |
| Moraixà | 33.287 | 1,6% | 2 | Nou |
| Tami | 31.103 | 1,5% | 1 | -2 |
| Kach | 25.907 | 1,2% | 1 | +1 |
| Ómets | 23.845 | 1,2% | 1 | Nou |
| Total (participació 78,1%) | 2.073.321 | 100% | 120 | - |

## Referències

* ↑ «About the 1984 Elections» (en anglès). The Israel Democracy Institute.

## Enllaços externs

* Història de la 11a Kenésset(anglès)
# Consell de Regència

Un Consell de Regència és una institució destinada a governar un regne durant la minoria d'edat o interdicció d'un monarca. Són regulats en diferents estatuts (per exemple, en la Constitució Espanyola de 1978) o en els costums constitucionals d'un país (per exemple, en el Regne Unit). Usualment es designa una comissió conformada per tres o més persones (generalment en nombre imparell) que realitzen totes les gestions pròpies del càrrec que ostenta l'incapaç. S'han establert regències al llarg de la història, incloent casos greus com la de Ricard de Gloucester (futur Ricard III d'Anglaterra) sobre els seus nebots, els anomenats «prínceps de la Torre».
Francisco Franco va crear aquest organisme mitjançant llei orgànica de l'estat en 1967 amb la missió d'assumir el poder en el cas de mort o incapacitat declarada de l'aleshores cap d'Estat. L'havien de formar tres persones: el president de les Corts Espanyoles, el prelat de major jerarquia de l'Estat espanyol i el capità general (és a dir, el cap militar de major graduació). Així, quan el 20 de novembre de 1975 va morir Franco el van compondre l'aleshores president de les Corts, Alejandro Rodríguez de Valcárcel, l'arquebisbe de Saragossa, Mossèn Pedro Cantero Cuadrado, i el tinent general de l'exèrcit de l'aire Ángel Salas Larrazábal. Va exercir el poder fins al 22 de novembre de 1975, quan fou proclamat rei Joan Carles I. La constitució espanyola de 1978 va suprimir aquest organisme.

## Vegeu també

* Regència del Regne d'Espanya

## Referències

* ↑ «Consell de Regència». Gran Enciclopèdia Catalana. Barcelona: Grup Enciclopèdia Catalana.
* ↑ Cronologia dels darrers anys del franquisme, amb el nom dels components del Consell